ZurichNLP/romansh-municipal-text-corpus huggingface dataset:
Rumantsch: Il parc da skateboard planisau ei era vegnius discutaus cun las auturas ed ils auturs dall'incumbensa surdada alla vischnaunca a caschun dalla sessiun da giuventetgna dad Ilanz/Glion 2023. Era la menadra dalla lavur da giuvenils dad Ilanz/Glion & Lumnezia ei vegnida integrada ellas ponderaziuns. Ils giuvenils beneventan il setting proponiu ed ein cuntents cun il concept dil parc da skateboard. Quel cumpletescha ils projects planisai e s'integrescha fetg bein egl areal Fontanivas a Glion. Igl areal duei porscher a liunga vesta l'infrastructura necessaria per las suandontas disciplinas: beachvolley, tennis, ballapei, jogging, velo, senudar, pumptrack (skateboard, velo, etc.) e skateboarding. Ils onns 2009 entochen 2013 ha ei dau ina cuminonza d'interess cun il num IG Kunstrasenfeld che haveva gia priu en mira da realisar ina plazza da ballapei cun pastget artificial. 2013 ha Roman Cantieni en sia funcziun sco cusseglier dil marcau da Glion elavurau in concept da sport e da temps liber per la Surselva centrala. Ils svilups planisai egl areal Fontanivas a Glion duevan vegnir realisai igl onn 2013. Quei concept ei lu vegnius actualisaus 2022 el rom d'ina lavur da scola. Il project R(h)ein & Rauf ei vegnius risguardaus ellas basas da concept. Per metter en vigur quel ston ins quintar cun in temps da realisaziun realistic da 10 tochen 15 onns.
Deutsch: Die beabsichtigte Skateanlage wurde ebenfalls mit den Verfassern des Auftrags, welcher anlässlich der Jugendsession Ilanz/Glion 2023 eingegangen ist, besprochen. Ebenso wurde die Leiterin der Jugendarbeit Ilanz/Glion & Lumnezia in die Überlegungen miteinbezogen. Die Jugendlichen be¬grüssen das vorgeschlagene Setting und sind mit der Ausgestaltung der Skateanlage zufrieden. Die Skateanlage ergänzt die geplanten Projekte und integriert sich sehr gut in das Areal Fontanivas in Ilanz. Das Areal Fontanivas in Ilanz soll längerfristig für folgende Sportarten genutzt werden können: Beachvolleyball, Tennis, Fussball, Jogging, Velo, Schwimmen, Pumptrack (Skate, Velo, etc.) und Skate. 2009 bis 2013 gab es eine IG Kunstrasenfeld, welche bereits die Errichtung eines Kunstrasenfussball¬feldes angegangen war. Im 2013 verfasste Roman Cantieni in der Funktion als Stadtrat von Ilanz ein Sport- und Freizeitkonzept für die mittlere Surselva. Die geplanten Entwicklungen waren bereits im 2013 im Areal Fontanivas in Ilanz vorgesehen. Dieses Konzept wurde im 2022 im Rahmen einer schulischen Arbeit aktualisiert. Das Projekt R(h)ein & Rauf wurde in den Konzeptgrundlagen berücksichtigt. Dabei ist von einem realistischen Realisierungszeitraum von 10 bis 15 Jahren auszugehen.
Rumantsch: Recaltgar las finanzas per realisar in pumptrack ed ina plazza da ballapei cun pastget artificial ei ina gronda sfida per las duas realisaturas, l'uniun «a Glion» e l'uniun da ballapei US Schluein Ilanz. Ellas vegnan ad iniziar ils proxims meins lur stentas per finanziar ils projects cun agid da donaturs e sponsurs. Ina finanziaziun supplementara dil parc da skateboard sur fauturs e sponsurs vegn ad esser nunprobabla resp. nunpusseivla sin fundament dalla situaziun economica regiunala. Tuttina eis ei pusseivel da trer a nez sinergias surtut cun l'uniun «a Glion», denton era cun l'US Schluein Glion e da spargnar cuosts quei che pertucca la realisaziun dils conducts. Ultra da quei emprov'ins da generar ulteriuras contribuziuns da fundaziuns e d'organisaziuns.
Deutsch: Die Realisierung des Pumptracks über den Verein «a Glion» und die Erstellung des Kunstrasenfuss¬ballfeldes über den Fussballverein US Schluein Ilanz stellt die beiden Vereine vor einer grossen Herausforderung, die Projekte erfolgreich finanzieren zu können. Die Bestrebungen die Projekte über Gönner und Sponsoren zu finanzieren wird in den nächsten Monaten durch die beiden Vereine angegangen. Eine zusätzliche Finanzierung der Skateanlage über Gönner und Sponsoren ist aufgrund der regionalen wirtschaftlichen Situation unwahrscheinlich bzw. unmöglich. Trotzdem können bei der Realisierung insbesondere Synergien mit dem Verein «a Glion», aber auch in Bezug auf die Erstellung von Leitungen mit dem Verein US Schluein Ilanz genutzt und Kosteneinsparungen erzielt werden. Zudem wird versucht, weitere Beiträge von Stiftungen und Organisationen für die Projekte zu generieren.
Rumantsch: En pli eis ei da considerar che l'incumbensa da realisar in parc da skateboard ei vegnida inoltrada alla vischnaunca dad Ilanz/Glion el rom dalla sessiun da giuventetgna dad Ilanz/Glion. Ina realisaziun da quei project porta damai in avantatg direct als giuvenils da nossa vischnaunca. Ultra da quei dat ei actualmein negina uniun da skateboarding che savess sustener il project.
Deutsch: Ebenfalls ist in Betracht zu ziehen, dass der Auftrag für die Errichtung einer Skateanlage in Ilanz anlässlich der Jugendsession Ilanz/Glion von den Jugendlichen an die Gemeinde Ilanz/Glion ein-gereicht wurde und durch die Errichtung ein direkter Nutzen für Jugendliche aus unserer Gemeinde entsteht. Zudem besteht derzeit kein Skateverein, welcher als Trägerverein amten könnte.
Rumantsch: da conceder in credit d'impegn da CHF 350'000.00 brutto incl. in'eventuala carischia per realisar in parc da skateboard sin igl areal da sport e da temps liber Fontanivas a Glion;
Deutsch: für die Erstellung einer Skateanlage auf dem Sport- und Freizeitareal Fontanivas in Ilanz sei ein Verpflichtungskredit von brutto CHF 350'000.00 zuzüglich einer allfälligen Teuerung zu gewähren;
Rumantsch: Ils 31 da matg 2022 ha ina gruppa da habitontas e habitonts cun dretg da votar inoltrau all'administraziun communala in'iniziativa davart la revisiun totala dalla constituziun dalla vischnaunca dad Ilanz/Glion. La suprastonza communala ha constatau en sia sesida dils 7 da zercladur 2022 la valeivladad formala dall'iniziativa e transferescha ussa quella al parlament communal per l'ulteriura deliberaziun. En quei connex suttametta ella cheu sutvart in messadi per mauns dil parlament communal.
Deutsch: Am 31. Mai 2022 reichte eine Gruppe von stimmberechtigen Einwohnern bei der Gemeinde-verwaltung eine Initiative zur Totalrevision der Gemeindeverfassung der Gemeinde Ilanz/Glion ein. Der Gemeindevorstand hat in seiner Sitzung vom 7. Juni 2022 die formale Gültigkeit der Initiative festgestellt und überweist diese nun zur weiteren Behandlung an das Gemeindeparla-ment. Er unterbreitet dem Gemeindeparlament hierzu nachstehend eine Botschaft.
Rumantsch: Sebasond sin art. 21 al. 1 lit. a ed al. 2 dalla constituziun dalla vischnaunca dad Ilanz/Glion ha in comité d'iniziativa da sis habitontas e habitonts cun dretg da votar annunziau all'administraziun communala ils 3 da mars 2022 in'iniziativa davart la revisiun totala dalla constituziun dalla vischnaunca dad Ilanz/Glion. L'iniziativa ei vegnida inoltrada en fuorma d'ina proposta generala. Il text dall'iniziativa ei il suandont:
Deutsch: Gestützt auf Art. 21 Abs. 1 lit. a und Abs. 2 der Verfassung der Gemeinde Ilanz/Glion meldete ein Initiativkomitee bestehend aus sechs stimmberechtigten Einwohnerinnen und Einwohnern am 3. März 2022 eine Initiative zur Totalrevision der Gemeindeverfassung der Gemeinde Ilanz/Glion bei der Gemeindeverwaltung an. Die Initiative wurde in Form einer allgemeinen Anregung ein-gereicht. Der Initiativtext lautet wie folgt:
Rumantsch: «Las votantas ed ils votants dalla vischnaunca dad Ilanz/Glion damondan ina revisiun totala dalla constituziun communala ed en special ina votaziun da variantas davart in model politic cun ina radunonza communala ni cun mantener in parlament communal redimensiunau. Plinavon eis ei d'examinar surtut l'introducziun da departaments, l'installaziun da cumissiuns (en particular ina cumissiun da baghegiar), l'elecziun e la constituziun dalla cumissiun da gestiun e dil cussegl da scola sco era las cumpetenzas dalla direcziun communala. Ina cumissiun per la revisiun constituziunala che sto vegnir eligida elavura il messadi davart la revisiun totala.»
Deutsch: «Die Stimmbürgerinnen und Stimmbürger der Gemeinde Ilanz/Glion begehren eine Totalrevisi-on der Gemeindeverfassung und insbesondere eine Variantenabstimmung über ein politisches Modell mit Einwohnerversammlung oder Beibehaltung eines verkleinerten Gemeindeparla-ments. Des Weiteren sind insbesondere zu prüfen: Einführung von Departementen, Einsetzung von Kommissionen (ins. Baukommission), Stellung und Wahl der Geschäftsprüfungskommission und des Schulrats sowie die Kompetenzen der Geschäftsleitung. Die Botschaft zur Totalrevision ist durch eine zu wählende Verfassungskommission auszuarbeiten.»
Rumantsch: Ils 31 da matg 2022 ei il termin da 90 gis per suttascriver l'iniziativa scadius. Tenor la decisiun da constataziun dall'administraziun communala ein 419 suttascripziuns valeivlas vegnidas inoltradas. Cun quei ein las premissas formalas (formulaziun dall'iniziativa, termin, diember da suttascripziuns) per la reussida dall'iniziativa ademplidas. En sia sesida dils 7 da zercladur 2022 ha la suprastonza communala constatau che l'iniziativa ei giuridicamein valeivla.
Deutsch: Am 31. Mai 2022 endete die 90-tägige Frist zur Unterzeichnung der Initiative. Gemäss Feststel-lungsentscheid der Gemeindeverwaltung wurden 419 gültige Unterschriften eingereicht. Damit sind die formalen Voraussetzungen (Formulierung der Initiative, Frist, Anzahl Unterschriften) für das Zustandekommen der Initiative erfüllt. In seiner Sitzung vom 7. Juni 2022 hat der Gemein-devorstand festgestellt, dass die Initiative formal rechtsgültig zustande gekommen ist.
Rumantsch: Tenor art. 22 al. 1 dalla constituziun dalla vischnaunca dad Ilanz/Glion sto il parlament communal tractar in'iniziativa valeivla sin il pli tard dudisch meins suenter ch'ella ei vegnida inoltrada.
Deutsch: Nach Art. 22 Abs. 1 der Verfassung der Gemeinde Ilanz/Glion ist ein gültig zustande gekommenes Initiativbegehren spätestens zwölf Monate nach seiner Einreichung im Gemeindeparlament zu behandeln.
Rumantsch: En in'emprema fasa sto il parlament verificar la valeivladad materiala dall'iniziativa. Quei prescriva art. 24 dalla constituziun dalla vischnaunca dad Ilanz/Glion.
Deutsch: Das Parlament hat in einer ersten Phase die materielle Gültigkeit der Initiative zu überprüfen. Dies ergibt sich aus Art. 24 der Verfassung der Gemeinde Ilanz/Glion.
Rumantsch: La constituziun dalla vischnaunca dad Ilanz/Glion explichescha buca, cura ch'ina iniziativa ei illegala. Ina lescha davart ils dretgs politics che reglass quella damonda sco era il proceder cun tractar in'iniziativa maunca ella vischnaunca dad Ilanz/Glion.
Deutsch: Wann eine Initiative rechtswidrig ist, wird in der Verfassung der Gemeinde Ilanz/Glion nicht ausgeführt. Ein Gesetz über die politischen Rechte, welches diese Frage und das Vorgehen bei der Behandlung einer Initiative regeln würde, fehlt in der Gemeinde Ilanz/Glion.
Rumantsch: Tenor la teoria e giurisdicziun generala ei in'iniziativa nunvaleivla ni illegala secund la terminologia communala, sche siu cuntegn sa buc esser object dad in'iniziativa dil pievel. Plinavon eis ella nunvaleivla resp. illegala, sch'ella:
Deutsch: Nach allgemeiner Lehre und Rechtsprechung ist eine Initiative ungültig oder nach der kommu-nalen Terminologie rechtswidrig, wenn ihr Inhalt nicht Gegenstand einer Volksinitiative sein kann. Weiter ist sie ungültig bzw. rechtswidrig, wenn sie:
Rumantsch: Per munconza d'ina reglamentaziun corrispundenta ella constituziun dalla vischnaunca dad Ilanz/Glion sa vegnir renviau en quei punct ad art. 14 dalla constituziun cantunala (DG 110.100).
Deutsch: In Ermangelung einer entsprechenden Regelung in der Verfassung der Gemeinde Ilanz/Glion kann in diesem Punkt auf Art. 14 der Verfassung des Kantons Graubünden (BR 110.100) verwie-sen werden.
Rumantsch: Reglamentaziuns semegliontas anflan ins ellas constituziuns communalas da differentas vischnauncas grischunas (p.ex. vischnaunca da Domat/Ems, vischnaunca da Tavau).
Deutsch: Ähnliche Reglungen finden sich in den Gemeindeverfassungen verschiedener Bündner Gemein-den (bspw. Gemeinde Domat/Ems, Gemeinde Davos).
Rumantsch: L'iniziativa inoltrada ei permessa quei che pertucca il cuntegn tenor art. 21 al. 1 lit. a dalla constituziun dalla vischnaunca dad Ilanz/Glion. Tenor quel san ins pretender cun in'iniziativa ina revisiun totala ni parziala dalla constituziun.
Deutsch: Die eingereichte Initiative ist inhaltlich nach Art. 21 Abs. 1 lit. a der Verfassung der Gemeinde Ilanz/Glion zulässig. Danach kann mit einer Initiative eine Total- oder Teilrevision der Verfassung verlangt werden.
Rumantsch: Art. 22 al. 2 dalla constituziun dalla vischnaunca dad Ilanz/Glion determinescha che l'iniziativa stoppi vegnir suttamessa alla votaziun all'urna enteifer in onn e miez dapi l'inoltraziun. Ei sa vegnir suttamess ina cunterproposta.
Deutsch: Art. 22 Abs. 2 der Verfassung der Gemeinde Ilanz/Glion bestimmt, dass die Initiative innert ein-einhalb Jahren seit Einreichung der Urnengemeinde vorzulegen ist. Es kann ein Gegenvorschlag unterbreitet werden.
Rumantsch: Da principi decida il parlament communal davart l'approbaziun ni la refusa dalla damonda d'iniziativa. En cass che quella vegn refusada ei ina votaziun all'urna stringenta. En cass che la damonda d'iniziativa vegn approbada sa il parlament communal far ina cunterproposta resp. ina proposta e suttametter quella per la decisiun alla votaziun all'urna. La proposta sto denton vegnir fatga al pievel enteifer in onn e miez dapi l'inoltraziun dall'iniziativa.
Deutsch: Grundsätzlich entscheidet das Gemeindeparlament über Annahme oder Ablehnung des Initiativ-begehrens. Bei dessen Ablehnung ist eine Urnenabstimmung zwingend durchzuführen. Bei An-nahme des Initiativbegehrens kann das Gemeindeparlament einen Gegenvorschlag bzw. einen Vorschlag ausarbeiten und diesen der Urnenabstimmung zum Entscheid vorlegen. Der Vorschlag muss aber innert eineinhalb Jahren seit der Einreichung der Initiative vors Volk gebracht wer-den.
Rumantsch: Tenor experientscha drova l'elavuraziun d'ina proposta per ina revisiun totala d'ina constituziun communala bia temps. Igl emprem ston ins installar ina cumissiun predeliberonta. Suenter sto quella s'occupar cun la revisiun sco tala ed elavurar in sboz dalla constituziun per mauns dil parlament. Pér cura ch'il parlament ha approbau il sboz dalla constituziun, san ins far la votaziun all'urna. Per motivs da temps e per raschuns che pertuccan l'economia dalla procedura cusseglia la suprastonza communala perquei da realisar igl emprem ina votaziun all'urna concernent la damonda, sch'ina revisiun totala dalla constituziun communala ei insumma giavischada. Mo sche la populaziun dalla vischnaunca giavischa ina tala, duess ins installar ina cumissiun per elavurar la nova constituziun. Aschia san ins impedir prelavur inutila.
Deutsch: Die Ausarbeitung eines Vorschlags für eine totalrevidierte Gemeindeverfassung nimmt erfah-rungsgemäss viel Zeit in Anspruch. Es muss zuerst eine vorberatende Kommission zusammenge-stellt und eingesetzt werden. Danach muss sich diese mit der eigentlichen Revision auseinan-dersetzten und einen Verfassungsentwurf zuhanden des Parlaments ausarbeiten. Erst wenn das Gemeindeparlament den Verfassungsentwurf genehmigt hat, kann die Urnenabstimmung ange-setzt werden. Aus zeitlichen und verfahrensökonomischen Gründen empfiehlt der Gemeinde-vorstand daher, zunächst eine Urnenabstimmung zur Frage durchzuführen, ob eine Totalrevision der Gemeindeverfassung überhaupt gewünscht wird. Erst wenn die Gemeindebevölkerung diese wünscht, sollte eine Kommission zur Erarbeitung der neuen Verfassung eingesetzt werden. Auf diese Weise kann verhindert werden, dass unnütze Vorarbeit geleistet wird.
Rumantsch: Tenor art. 35 lit. c dalla constituziun communala ei il parlament communal responsabels per l'elecziun dil cussegl da scola. Julian Bertogg da Castrisch ha demissiunau cun scriver dils 19 d'uost 2024 per immediat sco commember dil cussegl da scola. Naven dils 30 d'uost 2024 entochen ils 17 da settember 2024 ha la vischnaunca appellau via publicaziun el fegl ufficial dalla Surselva a persunas interessadas d'inoltrar lur candidatura. Entochen ils 17 da settember 2024 ei la suandonta candidatura vegnida inoltrada:
Deutsch: Gemäss Art. 35 lit. c der Gemeindeverfassung ist das Gemeindeparlament zuständig für die Wahl des Schulrats. Julian Bertogg aus Castrisch hat mit Schreiben vom 19. August 2024 per sofort als Mitglied des Schulrats demissioniert. Vom 30. August 2024 bis 17. September 2024 hat die Gemeinde via Publikation im Amtsblatt Surselva interessierte Personen aufgerufen, ihre Kandidatur zu melden. Bis zum 17. September 2024 ist bei der Gemeinde folgende Kandidatur eingegangen:
Rumantsch: Tenor art. 34 al. 1 dalla constituziun communala (LIG 11.1) elegia il parlament communal mintgamai per ina perioda da dus onns ord siu miez in/-a president/-a ed in/-a vicepresident/-a. Ina reelecziun ei pusseivla pér suenter tschun onns. Tenor art. 14 al. 1 dalla lescha parlamentara (LIG 13.1) ei il biro parlamentar igl organ directiv e da coordinaziun dil parlament communal. El consista dil/dalla president/-a e dil/dalla vicepresident/-a dil parlament communal sco era dil/dalla dumbravuschs.
Deutsch: Gemäss Art. 34 Abs. 1 der Gemeindeverfassung (RIG 11.1) wählt das Gemeindeparlament jeweils für die Dauer von zwei Jahren aus seiner Mitte einen Präsidenten/-in und einen Vizepräsidenten/-in. Eine Wiederwahl ist erst nach fünf Jahren möglich. Gemäss Art. 14 Abs. 1 des Parlamentsgesetzes (RIG 13.1) ist das Parlamentsbüro das Leitungs- und Koordinationsorgan des Gemeindeparlaments. Es besteht aus dem/der Präsidenten/-in und dem/der Vizepräsidenten/-in des Gemeindeparlaments sowie dem/der Stimmenzähler/-in.
Rumantsch: L'ordinaziun davart la biblioteca da scola e vischnaunca Ilanz/Glion (LIG 13.23) ei entrada en vigur per igl 1. da schaner 2024. L'ordinaziun prevesa ina cumissiun da biblioteca cun ina representanza dil parlament communal. Il parlament communal Ilanz/Glion duei far ina proposta d'elecziun per mauns dalla suprastonza communala.
Deutsch: Die Verordnung zur Schul- und Gemeindebibliothek Ilanz/Glion (RIG 13.23) ist am 1. Januar 2024 in Kraft getreten. Die Verordnung sieht eine Bibliothekskommission mit einer Vertreterin oder einem Vertreter aus dem Gemeindeparlament vor. Dabei soll das Gemeindeparlament Ilanz/Glion dem Gemeindevorstand einen Wahlvorschlag unterbreiten.
Rumantsch: Tenor art. 35 lit. c dalla constituziun communala ei il parlament communal responsabels per l'elecziun dil cussegl da scola e dils representants dalla vischnaunca en organisaziuns regiunalas. La demissiun dalla suprastonta Alice Bertogg ha caschunau ina vacanza aschibein el cussegl da scola sco era el gremium dils delegai dalla Spitex Foppa. Naven dils 23 da zercladur 2023 entochen ils 11 d'uost 2023 ha la vischnaunca via publicaziun el fegl ufficial dalla Surselva appellau a persunas interessadas d'inoltrar lur candidaturas. La suprastonza communala propona sco nova delegada dalla Spitex Foppa Michal Hohl, la successura dad Alice Bertogg. Entochen ils 11 d'uost 2023 ein las suandontas candidaturas per ils gremis vegnidas inoltradas:
Deutsch: Gemäss Art. 35 lit. c der Gemeindeverfassung ist das Gemeindeparlament zuständig für die Wahl des Schulrats und der Vertretungen in regionalen Organisationen. Der Rücktritt von Alice Bertogg aus dem Gemeindevorstand führte zu einer Vakanz sowohl im Schulrat wie auch bei den Delegierten der Spitex Foppa. Vom 23. Juni 2023 bis 11. August 2023 hat die Gemeinde via Publikation im Amtsblatt Surselva interessierte Personen aufgerufen, ihre Kandidaturen zu melden. Der Gemeindevorstand schlägt Michal Hohl, die Nachfolgerin von Alice Bertogg, als neue Delegierte der Spitex Foppa vor. Für die Gremien sind bis 11. August 2023 bei der Gemeinde folgende Kandidaturen eingegangen:
Rumantsch: sebasond sin art. 4 e 5 lit. d sco era art. 35 lit. a dalla constituziun communala dad Ilanz/Glion (CC; LIG 11.1), suenter envesta el messadi dalla suprastonza communala dils 23 d'uost 2022,
Deutsch: gestützt auf Art. 4 und Art. 5 lit. d sowie Art. 35 lit. a der Gemeindever-fassung von Ilanz/Glion (GV; RIG 11.1), nach Einsicht in die Botschaft des Gemeindevorstandes vom 23. August 2022,
Rumantsch: da possibilitar ina purschida multifara d'activitads culturalas cunzun ellas spartas cant, musica, art figurativ, grafica e design, fotografia, kino e film, museums ed ierta culturala, documentaziun ed intermediaziun da cultura architectonica, teater e sault sco era litteratura;
Deutsch: ein vielfältiges Angebot an kulturellen Aktivitäten namentlich in den Bereichen Gesang, Musik, bildende Kunst, Grafik und Design, Fo-tografie, Kino und Film, Museen und kulturelles Erbe, Dokumenta-tion und Vermittlung von Baukultur, Theater und Tanz sowie Lite-ratur zu ermöglichen;
Rumantsch: 1 Las prestaziuns dalla vischnaunca ad uniuns, instituziuns e persunas activas sin il camp cultural engaschadas ella vischnaunca cumpeglian la garanzia:
Deutsch: 1 Die Leistungen der Gemeinde an in der Gemeinde tätigen kulturellen Vereinigungen, Institutionen und Kulturschaffenden bestehen in der Ge-währung von:
Rumantsch: 1 Contribuziuns annualas survegnan uniuns e gruppas da cultura sesentas ella vischnaunca en renconuschientscha da lur prestaziuns en uffeci d'honur per la veta socioculturala ella vischnaunca. Ellas secumponan d'ina contribuziun da basa e da contribuziuns da bonus.
Deutsch: 1 Jahresbeiträge erhalten in der Gemeinde ansässige Vereine und Kultur-gruppen in Anerkennung ihrer ehrenamtlichen Leistungen für das sozio-kulturelle Leben in der Gemeinde. Sie setzen sich aus einem Grundbei-trag und Bonusbeiträgen zusammen.
Rumantsch: 3 La contribuziun da basa sa vegnir augmentada cun contribuziuns da bonus denter 100 e 300 francs tut tenor categoria cun igl adempliment da prestaziuns supplementaras sco:
Deutsch: 3 Durch die Erfüllung zusätzlicher Leistungen kann der Grundbeitrag um Bonusbeiträge zwischen 100 und 300 Franken je Kategorie erhöht werden mittels:
Rumantsch: 1 Contribuziuns periodicas ad uniuns, gruppas da cultura ed instituziuns pretendan la conclusiun d'ina cunvegna da prestaziun. La cunvegna da prestaziun cuoza 4 onns.
Deutsch: 1 Wiederkehrende Beiträge an Vereine, Kulturgruppen und Institutionen erfordern den Abschluss einer Leistungsvereinbarung. Die Dauer der Leistungsvereinbarung beträgt 4 Jahre.
Rumantsch: 1 Prestaziuns san vegnir ademplidas era en fuorma da cundiziuns favoreivlas ni cun renunziar a taxas per l'utilisaziun da baghetgs, implonts ni infrastructuras publicas sco era cun atgnas prestaziuns da survetschs communals che vegnan buc adossadas vinavon.
Deutsch: 1 Leistungen können auch in Form von günstigen Bedingungen oder durch den Erlass von Gebühren für die Benützung öffentlicher Bauten, Anlagen oder Einrichtungen erbracht werden sowie durch Eigenleistungen der Mitarbeiter gemeindeeigener Dienststellen, welche nicht weiterverrechnet werden.
Rumantsch: 3 Il post specialisau d'immobilias dalla vischnaunca gida persunas activas sin il camp cultural ed uniuns cun basegns da spazi d'anflar localitads adattadas ellas immobilias dalla vischnaunca.
Deutsch: 3 Die Immobilienfachstelle der Gemeinde unterstützt Kulturschaffende und Vereine mit Raumbedürfnissen aktiv beim Finden von geeigneten Räumlichkeiten in den gemeindeeigenen Immobilien.
Rumantsch: 4 La vischnaunca nezegia ses mieds da communicaziun e sias occurrenzas per render pli veseivlas ed enconuschentas persunas activas sin il camp cultural e persunas che realiseschan occurrenzas.
Deutsch: 4 Die Gemeinde nutzt ihre Kommunikationsmittel und Anlässe für mehr Sichtbarkeit und Bekanntheit für Kulturschaffende und Veranstalter.
Rumantsch: 1 Per edifecis communals e stanzas publicas ei la vischnaunca il bien exempel e metta peisa sin in'aulta qualitad architectonica-culturala.
Deutsch: 1 Bei gemeindeeigenen Bauten und öffentlichen Räumen geht die Ge-meinde mit gutem Beispiel voran und legt Wert auf eine hohe baukulturel-le Qualität.